# CONTRACT DE STUDII UNIVERSITARE DE DOCTORAT

Nr. \_\_\_\_\_\_ din \_\_\_\_\_\_\_\_\_\_\_\_\_\_\_

Încheiat între:

1. **Universitatea „Alexandru Ioan Cuza”**cu sediul în **Iaşi,** b-dul. Carol I nr.11, în calitate de Instituţie Organizatoare de Studii Universitare de Doctorat (IOSUD – UAIC)*,*reprezentată legal prin Rector, **prof. univ. dr. Tudorel TOADER** şi **Şcoala Doctorală de FIZICĂ**, reprezentată prin **prof. univ. dr.** **Diana MARDARE**.

**2.** Dl **/** D-na **prof. univ. dr.** **Diana MARDARE**, în calitate de **conducător de doctorat** al studentului-doctorand.

**3.**  Dl / D-na **.....................................................................**, posesoarul/ea actului de identitate ......seria ......., nr....................., CNP **.......................................,** având codul IBAN .........................................................................,înmatriculată la data de **01.10.2021** în calitate de **student-doctorandă** a Universităţii, la forma **cu frecvenţă**, la **Şcoala Doctorală de FIZICĂ**, în domeniul **ȘTIINȚE EXACTE – FIZICĂ.**

4. SC \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_SRL cu sediul în localitatea\_\_\_\_\_\_\_\_\_\_\_\_\_\_\_\_\_, str.\_\_\_\_\_\_\_\_\_\_\_\_\_\_, nr.\_\_\_\_\_\_\_, telefon\_\_\_\_\_\_\_\_\_\_\_\_\_\_\_\_, cod fiscal\_\_\_\_\_\_\_\_\_\_\_\_\_\_\_, codul de înregistrare in Registrul Comerțului\_\_\_\_\_\_\_\_\_\_\_\_\_\_\_\_\_\_\_\_\_\_, cont nr.\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, persoana de contact\_\_\_\_\_\_\_\_\_\_\_\_\_\_\_\_\_, in calitate de beneficiar implicit al activității de instruire desfășurată in folosul angajatului sau \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Art.1 Obiectul contractului:** parcurgerea de către studentul-doctorand, sub autoritatea IOSUD – UAIC şi a Şcolii Doctorale, a activităţilor din cadrul Programului de doctorat, ce cuprinde:

* Un program de pregătire bazat pe studii universitare avansate, conform planului de învăţământ al Şcolii Doctorale (PPUA);
* Un program individual de cercetare ştiinţifică (PCS), ce presupune participarea studentului-doctorand în unul sau mai multe proiecte ştiinţifice stabilite de către conducătorul de doctorat.

**Art.2 Titlul tezei de doctorat este:**

**Art.3 Limba în care se redactează şi se susţine teza de doctorat:**

**Art.4 Durata contractului:**

**4.1 Durata contractului este determinată**, pe o perioadă de 3 ani, începând de la 01.10.2021.

**4.2**În condiţiile stabilite prin regulamentul instituţional, conform Art. 23 (1), durata programului de doctorat poate fi prelungită cu 1-2 ani, din motive temeinice stabilite prin regulamentul şcolii doctorale, la propunerea conducătorului de doctorat, cu avizul CSD şi aprobarea Senatului UAIC, în limita fondurilor disponibile; finanțarea poate fi de la bugetul de stat prin prelungirea grantului doctoral sau prin taxă.

**4.3** Studiile universitare de doctorat se pot întrerupe,conform Art. 23(2) din regulamentul instituţional, la solicitarea studentului-doctorand din motive temeinice: concediu de maternitate/paternitate, concediu pentru creşterea copilului, concediu medical avizat de dispensarul medical al Universităţii sau cazuri fortuite. Durata studiilor universitare de doctorat se prelungeşte cu perioadele cumulate ale întreruperilor aprobate.

**4.4** În cazul întreruperii/prelungirii studiilor universitare de doctorat de către doctorand, aprobată de către conducerea IOSUD – UAIC, contractul se prelungeşte corespunzător perioadei de întrerupere/ prelungire prin acte adiţionale.

**4.5** Dacă studentul-doctorand nu reuşește să finalizeze teza în termenul stabilit potrivit contractului de studii universitare de doctorat şi eventualelor acte adiţionale de întrerupere/prelungire a perioadei studiilor universitare de doctorat, studentul-doctorand mai are la dispoziţie o perioadă de graţie de maximum 2 ani pentru a finaliza studiile universitare de doctorat şi pentru a susţine public teza, depășirea acestui termen conducând în mod automat la exmatricularea sa.

**4.6** În perioada de graţie prevăzută la alin. 4.5 studentul-doctorand nu poate beneficia de bursă de doctorat acordată din granturile doctorale. Conform Art. 24 (4) din Regulamentul instituţional, în perioada de grație studentul-doctorand nu are obligații financiare față de școala doctorală.

**Art.5 Programul de doctorat**

Programul de doctorat se organizează în baza HG nr. 681/2011 privind aprobarea Codului Studiilor universitare de doctorat, cu completările și modificările ulterioare, Legii nr. 1/2011 a educaţiei naţionale, OG nr. 22/2009şi a Regulamentului IOSUD – UAIC, precum şi cu orice modificări legislative privind studiile de doctorat şi şcolaritatea.

**Art. 6 Teza de doctorat**

6.1Teza de doctorat se elaborează conform cerinţelor stabilite prin regulamentul şcolii doctorale.

6.2 Şcoala doctorală poate stabili formatul-tip al tezei de doctorat, care poate include elemente de structură şi de formare grafică, studentul-doctorand având obligaţia respectării respectivului format-tip.

6.3 Conţinutul tezei de doctorat este stabilit de studentul-doctorand prin consultare cu conducătorul de doctorat şi va respecta structura-cadru şi limitările impuse de regulamentul şcolii doctorale.

6.4 Titlul tezei de doctorat poate fi modificat, cu acordul conducătorului de doctorat şi cu aprobarea CSD, până în momentul depunerii acesteia în vederea susţinerii publice, conf. Art. 31 (2) din regulamentul instituţional.

6.5 Teza de doctorat este o lucrare originală, fiind obligatorie menţionarea sursei pentru orice material preluat.

6.6 Studentul-doctorand este autorul tezei de doctorat şi îşi asumă corectitudinea datelor şi informaţiilor prezentate în teză, precum şi a opiniilor şi demonstraţiilor exprimate în teză.

6.7 Conducătorul de doctorat răspunde împreună cu autorul tezei de respectarea standardelor de calitate sau de etică profesională, inclusiv de asigurarea originalității conţinutului, potrivit prevederilor art. 170 din Legea nr. 1/2011.

6.8 Protecţia drepturilor de proprietate intelectuală asupra tezei de doctorat se asigură în conformitate cu prevederile legii.

6.9 Valorificarea dreptului de autor asupra produsului sau creaţiei originale realizate în cadrul programului de studii universitare de doctorat se realizează în conformitate cu prevederile legislaţiei în domeniu.

6.10 Studiile universitare de doctorat se finalizează prin susţinerea în şedinţă publică a tezei de doctorat în faţa comisiei de susţinere a tezei de doctorat. Susţinerea publică poate avea loc numai după ce conducătorul de doctorat şi comisia de îndrumare şi-au dat acordul.

**Art.7 Drepturile şi obligaţiile părţilor** contractante decurg din legislaţia în vigoare referitoare la studiile universitare de doctorat, din Carta Universităţii „Alexandru Ioan Cuza” din Iaşi şi din Regulamentul IOSUD - UAIC.

**Art.8 IOSUD - Universitatea "Alexandru Ioan Cuza" din Iaşi are următoarele drepturi**:

* să elaboreze Regulamentul propriu de organizare şi desfăşurare a studiilor universitare de doctorat, cu respectarea prevederilor legale;
* să urmărească modul în care doctorandul îşi respectă obligaţiile şi îndatoririle ce decurg prin dobândirea calităţii de doctorand şi prin cele prevăzute în Programul de studii universitare de doctorat şi să ia măsuri în cazul neîndeplinirii acestora;
* să stabilească cuantumul şi termenele de achitare a taxelor de şcolarizare.

**Art.9 IOSUD - Universitatea "Alexandru Ioan Cuza" din Iaşi are următoarele obligaţii:**

* să asigure condiţiile organizatorice şi tehnice adecvate studiului şi cercetării;
* să asigure prin şcolile doctorale instruirea doctoranzilor;
* să elibereze, la cerere, documentele care atestă calitatea de doctorand a solicitantului, conform legislaţiei;
* să monitorizeze şi să evalueze doctorandul pe durata programului de pregătire universitară avansată;
* să asigure confidenţialitatea datelor cu caracter personal ale doctorandului, conform legii;

**Art.10** Pe perioada programului de doctorat**, studentul** - **doctorand are următoarele drepturi:**

* să beneficieze de sprijinul, îndrumarea şi coordonarea conducătorului de doctorat, precum şi a comisiei de îndrumare;
* să participe la seminariile sau reuniunile de lucru ale personalului de cercetare-dezvoltare din cadrul UAIC atunci când sunt în discuţie teme relevante pentru studiile universitare de doctorat;
* să fie reprezentat în forurile decizionale ale şcolii doctorale, potrivit prevederilor legale in vigoare;
* să beneficieze de logistica, centrele de documentare, bibliotecile şi echipamentele Universităţii pentru elaborarea proiectelor de cercetare şi a tezei de doctorat;
* să urmeze cursuri şi seminarii propuse de alte şcoli doctorale;
* să lucreze împreună cu echipe de cercetători din cadrul IOSUD – UAIC sau din cadrul unor unităţi de cercetare-dezvoltare care au încheiat acorduri sau parteneriate instituţionale cu IOSUD - UAIC;
* să beneficieze de mobilităţi naţionale sau internaţionale;
* să beneficieze de sprijin instituţional, in limita finanţării alocate studiilor doctorale, pentru a participa la conferinţe sau congrese ştiinţifice, ateliere de lucru, şcoli de vară sau de iarnă, seminarii naţionale şi internaţionale în domeniul de specializare în care şi-a ales teza de doctorat
* să participe la sesiunile de comunicări ştiinţifice organizate de şcoala doctorală sau/şi de IOSUD - UAIC;
* să fie informat cu privire la curriculum-ul studiilor universitare de doctorat din cadrul şcolii doctorale.
* să opteze pentru doctorat în regim de cotutelă cu alte instituţii, în cazul obţinerii unui acord de cotutelă semnat de părţile implicate, conform legii;
* să desfăşoare, la cerere şi cu aprobarea conducerii IOSUD – UAIC, activităţile de doctorat într-o limbă de circulaţie internaţională;
* să beneficieze, la cerere şi cu aprobarea conducerii IOSUD – UAIC, de întreruperea/prelungirea programului de doctorat, precum şi de alte modificări posibile pe durata studiilor în conformitate cu Regulamentul instituţional de organizare şi funcţionare a studiilor universitare de doctorat şi legislaţia în vigoare;
* să solicite conducerii IOSUD – UAIC schimbarea conducătorului de doctorat, conform legii;
* să primească titlul şi diploma de doctor în domeniul ştiinţific în care s-a calificat, în condiţiile legii;
* să folosească echipament de protecţie în timpul executării lucrărilor practice care au loc în mediu toxic, conform normelor de securitate şi sănătate în muncă;
* să folosească serviciile de comunicaţie ale UAIC - poşta electronică şi internetul - numai în legătură cu activitatea de pregătire şi cu alte probleme ale procesului de învăţământ, conform Regulamentului D.C.D. al UAIC
* să beneficieze de bursă în cuantum de\_\_\_\_\_\_\_\_\_\_\_\_\_\_\_\_\_\_\_\_\_\_, în cazul studentului-doctorand cu bursă;
* să poată desfăşura activităţi didactice în limita a 4-6 ore convenţionale didactice pe săptămână, în condițiile art. 164 alin. 3) din Legea 1/2011 a educaţiei naţionale, în perioada\_\_\_\_\_\_\_\_\_\_\_\_\_\_\_\_ . Activităţile didactice care depășesc acest nivel vor fi remunerate în regim de plata cu ora, în conformitate cu art.37 alin.4) din HG nr. 681/2011 privind aprobarea Codului Studiilor universitare de doctorat;
* să beneficieze şi de alte drepturi care rezultă din legislaţia în vigoare privind studiile universitare de doctorat.

**Art.11Studentului-doctorand îi revin, în principal, următoarele obligaţii**:

* să respecte programul stabilit împreună cu conducătorul de doctorat şi să îşi îndeplinească obligaţiile din cadrul PPUA;
* să prezinte rapoarte de cercetare conform planului individual de pregătire;
* să prezinte rapoarte de activitate conducătorului de doctorat şi comisiei de îndrumare ori de câte ori i se solicită;
* să comunice permanent cu conducătorul de doctorat şi şcoala doctorală;
* să respecte disciplina instituţională;
* să acumuleze 30 de credite în sistemul ECTS, pentru Programul individual de pregătire universitară avansată, conform planului de învăţământ al Şcolii Doctorale;aceeaşi obligaţie se menţine pentru studenţii-doctoranzii care obţin mobilităţi la alte instituţii;
* să achite o taxă de şcolarizare în valoare de \_\_\_\_\_\_\_\_\_\_\_\_RON/ semestru, în cazul studentului-doctorand înmatriculat cu taxă, care poate fi plătită în 2 tranşe, astfel: în cuantum de 50% în cel mult o lună de la începerea semestrului îşi în cuantum de 50%, în ultima lună de activitate didactică din semestru;
* să achite o taxă de şcolarizare în valoare de\_\_\_\_\_\_\_\_\_\_\_\_\_ euro/lună în cazul studentului-doctorand străin din state care nu sunt membre ale Uniunii Europene, precum şi din cele care nu fac parte din Spaţiul Economic European şi din Confederaţia Elveţiană , care trebuie plătită in avans pe puţin 6 luni, în prima lună de activitate didactică din semestru.
* În condiţiile în care contractul de studii universitare de doctorat intervine ca efect al solicitării exprese şi susţinerii financiare provenind de la o persoană fizică/juridică, studentul-doctorand are obligaţia de a-şi respecta îndatoririle specifice faţa de contractantul 4, acesta din urmă urmând să facă plata taxelor către Universitate conform aliniatului mai sus. În condiţiile în care raporturile contractuale dintre studentul-doctorand si persoana juridică/fizică încetează sau persoana juridică/fizică nu îşi mai asumă obligaţia achitării taxei de şcolarizare in relaţiile directe cu studentul-doctorand, acesta rămâne în continuare obligat la plata taxelor de studiu aferente procesului de instruire contractat, revenindu-i şi obligaţia notificării Universităţii asupra încetării raporturilor contractuale amintite.
* Neachitarea taxei de şcolarizare în termenele stabilite atrage după sine exmatricularea doctorandului; taxa semestrială achitată nu se restituie în cazul retragerii doctorandului de la studii, a exmatriculării sau a transferului la alte IOSUD.
* să respecte normele privind sănătatea şi securitatea în muncă din cadrul universităţii;
* să manifeste un comportament adecvat statutului de student-doctorand;
* să finalizeze în termenul stabilit teza de doctorat şi să o susţină public;
* în cazul unor eventuale fraude academice, al unor încălcări ale eticii universitare sau al unor abateri de la buna conduită; în cercetarea ştiinţifică, inclusiv al plagiatului, studentul-doctorand răspunde în condiţiile legii;
* să respecte prevederile cuprinse în Regulamentul IOSUD – UAIC şi în legislaţia specifică în vigoare.

**Art.111 În vederea acordării titlului de doctor este necesară îndeplinirea de către studentul-doctorand a următoarelor standarde minimale aferente domeniului** **FIZICĂ**.

1. publicarea sau acceptarea spre publicare (cu prezentarea dovezii de accept) a minimum două lucrări în reviste indexate ISI, din care una poate fi înlocuită cu o prezentare orală la o conferință internațională, dovedită prin programul conferinței;

2. la cel puțin una dintre lucrări, doctorandul trebuie să fie prim-autor, dar nu se iau în considerare în acest caz articolele la care autorii sunt indicați în ordinea alfabetică a numelui și candidatul este prim- autor exclusiv datorită numelui acestuia și ordonării alfabetice;

3. în cazul publicațiilor HEPP (High Energy Particle Physics) cu număr mare de autori, dacă articolul are la bază o notă internă a cărei aprobare în vederea trimiterii la publicare a fost susținută de către autor, atunci autorul este considerat prim-autor;

4. valoarea factorului de impact al publicațiilor trebuie să fie FI ≥ 0,5.

*( 1 se vor menționa standardele naționale minimale aferente fiecărui domeniu conform Ordinului MEN nr. 5110/17.09.2018* **)**

**Art.12 Drepturile şi obligaţiile conducătorului de doctorat** decurg din Legea nr. [1/2011](file:///C:\AppData\Local\Microsoft\Windows\INetCache\Local%20Settings\Temporary%20Internet%20Files\Content.Outlook\Sintact%202.0\cache\Legislatie\temp\00137318.htm) a educaţiei naţionale şi din HG nr. 681/2011 privind aprobarea Codului Studiilor universitare de doctorat .

Drepturile conducătorului de doctorat includ, printre altele:

* dreptul de a participa la competiţii pentru granturi doctorale;
* dreptul de a îndruma şi evalua activitatea studentului-doctorand în cadrul programului de studii universitare de doctorat, conform autonomiei profesionale şi universitare, urmărind exigenţele programului de studii universitare de doctorat şi respectând interesele profesionale ale studentului-doctorand;
* dreptul de a propune comisia de îndrumare şi de susţinere publică a tezei de doctorat;
* dreptul la o evaluare internă şi externă imparţială, conformă cu metodologia specifică a procesului de evaluare;
* dreptul de a cunoaşte metodologia în raport cu care este evaluat, atât în evaluarea internă, cât şi în evaluarea externă;
* dreptul de a cunoaşte rezultatele evaluării interne şi externe a propriei activităţi;
* dreptul de a refuza îndrumarea unui student-doctorand în condiţiile în care este pus fără voia sa într-un conflict de interese;
* dreptul de a solicita consiliului şcolii doctorale, pe baza unor motive bine întemeiate, întreruperea relaţiei de îndrumare cu un student-doctorand;
* dreptul de a solicita şcolii doctorale organizarea unui concurs de admitere pentru fiecare poziţie de student-doctorand vacantă aflată sub îndrumarea sa;
* dreptul de a participa la selecţia candidatului la doctorat pentru o poziţie vacantă pe care o supervizează, prin concurs de admitere, şi de a propune înmatricularea studentului-doctorand admis;
* dreptul de a decide elementele de studiu din cadrul programului de pregătire bazat pe studii universitare avansate la care studentul-doctorand trebuie să participe.

**Art. 13 Conducătorul de doctorat are următoarele obligaţii:**

* să asigure îndrumarea ştiinţifică, profesională şi deontologică a fiecărui student-doctorand;
* să stabilească temele de cercetare;
* să asigure condiţiile şi să stimuleze progresul studenţilor-doctoranzi în cercetarea pe care o realizează;
* să îndrume doctorandul în activitatea de elaborare a tezei de doctorat până la susţinerea publică a acesteia.
* să sprijine mobilitatea studenţilor-doctoranzi;
* să semneze contractul de studii universitare de doctorat şi să-şi asume responsabilităţile ce îi revin în această calitate.
* să evite apariţia conflictelor de interese în îndrumarea studenţilor-doctoranzi;
* în cazul unor eventuale fraude academice, al unor încălcări ale eticii universitare sau al unor abateri de la buna conduită în cercetarea ştiinţifică, inclusiv al plagiatului, conducătorul de doctorat răspunde în condiţiile legii;

**Art.14 Încetarea contractului**

* la data prevăzută în art.4.1 din prezentul contract;
* la data rezultată din decalarea perioadei de doctorat cu întreruperile/prelungirile aprobate de IOSUD – UAIC, conform legii;
* la data aprobării eventualei cereri de retragere din Programul de doctorat, de către conducerea IOSUD – UAIC;
* la data exmatriculării studentului-doctorand, pentru depăşirea perioadei prevăzute la art.4.5. din prezentul contract, pentru neîndeplinirea obligaţiilor prevăzute în programul de doctorat sau în cazul nerespectării obligaţiilor şi condiţiilor din prezentul contract. Studentul-doctorand exmatriculat pierde statutul de student-doctorand, iar dacă a fost bursier, pierde în mod automat şi drepturile de bursă de studii.

**Art.15 Dispoziţii finale**

Prevederile prezentului contract de studii universitare de doctorat se completează cu dispoziţiile HG nr. 681/2011 privind aprobarea Codului Studiilor universitare de doctorat, cu completările și modificările ulterioare, Legii nr. 1/2011 a educaţiei naţionale,

OG nr. 22/2009, Regulamentului IOSUD – UAIC, hotărârile IOSUD – UAIC privind şcolaritatea, precum şi cu orice modificări legislative privind studiile de doctorat şi şcolaritatea.

Orice modificare privind clauzele prezentului contract în timpul executării impune încheierea unui act adiţional, conform dispoziţiilor legale.

Efectuarea plății taxei de studii doctorale de către o altă persoană juridică/fizică decât cea menționată cu care s-a încheiat prezentul contract, atrage de drept obligația pentru doctorand de a notifica UAIC in termen de 15 zile calendaristice de la data intervenirii schimbării, în vederea încheierii unui nou contract de studii doctorale.

**Art.16 Protecția datelor cu caracter personal**

Datele cu caracter personal, completate mai sus, sunt stocate, utilizate, prelucrate și portate de către angajații Universității „Alexandru Ioan Cuza” din Iaşi, în vederea desfășurării studiilor doctorale, în conformitate cu prevederile Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și libera circulație a acestor date și de abrogare a Directivei 95/46/CE.

Prin completarea și semnarea contractului de studii universitare de doctorat, beneficiarul își dă acordul cu privire la stocarea, utilizarea și prelucrarea datelor personale, de către angajații instituției, în vederea executării contractului de studii doctorale, respectiv cu privire la portarea informațiilor personale către alte instituții, în beneficiul studentului-doctorand.

Totodată, prin completarea și semnarea contractului de studii universitare de doctorat, atât studentul-doctorand, cât și conducătorul/conducătorii acestuia, își dau acordul cu privire la prelucrarea datelor cu caracter personal, în vederea publicării on-line a tezei de doctorat pe platforma națională, administrată de Ministerul Educației și Cercetării, publicarea făcându-se atât cu numele și prenumele studentului-doctorand, cât și cu numele și prenumele conducătorului de doctorat.

**Art.17 Conflictele** în legătură cu încheierea, executarea, modificarea, suspendarea sau încetarea prezentului contract vor fi soluţionate pe cale amiabilă. În eventualitatea în care stingerea divergenţelor nu va putea fi convenită pe cale amiabilă, soluţionarea

acestora va fi realizată de către instanţa judecătorească competentă material şi teritorial, de la sediul Universităţii.

Prezentul contract de studii universitare de doctorat s-a încheiat în trei exemplare, la data de 1.10.2021

|  |  |
| --- | --- |
| **Universitatea „Alexandru Ioan Cuza” din Iaşi**  **RECTOR,**  **Prof. univ. dr. Tudorel TOADER**  **.............................................................................................**  L.Ş. | **Conducător de doctorat,**  **Prof. univ. dr. ......................**  (nume şi prenume)  **........................................................................**  (semnătura) |
| **Consilier juridic**  **.............................................................................................**  (semnătura) | **Student-doctorand,**  **............................................................................................**  **(**nume şi prenume)  **..........................................................................**  (semnătura) |

***Şcoala Doctorală de FIZICĂ,***

***Director,\_\_\_\_\_\_\_\_\_\_\_\_\_\_\_\_\_\_\_\_***

***SC\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ SRL***

***Director\_\_\_\_\_\_\_\_\_\_\_\_\_\_\_\_\_\_***